La Universitat de València convoca 80 ajudes per a la recuperació d’instruments musicals danyats per la dana del 29-O

## La Universitat de València convoca 80 ajudes per a la recuperació d’instruments musicals danyats per la dana del 29-O

Un piano danyat per la dana. Foto cedida per la Unió Musical de Paiporta.

La Universitat de València convoca 80 ajudes per un valor màxim de 500 € cadascuna destinades a la recuperació d’instruments musicals danyats per la dana del passat 29 d’octubre, adreçades a la comunitat universitària. El termini de sol·licitud romandrà obert del 4 al 25 de juny, ambdós inclosos.

Aquesta convocatòria, que gestiona la Fundació General UV, s’adreça a la comunitat universitària de la UV (estudiantat de grau i postgrau, PDI, PTGAS i personal laboral de les seues fundacions), així com als membres de les agrupacions musicals de la Universitat: Orquestra Filharmònica de la Universitat de València (OFUV) i Colla de Dolçaines i Percussió de la UV, empadronats en algun dels municipis de la província de València afectats per la dana que hagen patit danys o fins i tot pèrdua dels seus instruments.

Les ajudes provenen d’un fons derivat de les donacions rebudes a través de la campanya de recaptació dins del Programa d’Ajudes i Recuperació Postdana de la Universitat de València.

**Formalització de sol·licituds**

* Presentació a través de la seu electrònica ENTREU de la Universitat de València adjuntant aquest formulari de sol·licitud
* Presentació de les sol·licituds en qualsevol de les formes previstes en l’article 16.4 de la Llei 39/2015, d’1 d’octubre, del procediment administratiu comú de les administracions públiques i d’acord amb les instruccions de les bases de la convocatòria
* El termini de presentació de sol·licituds començarà a l’endemà de la publicació de la convocatòria en el Diari Oficial de la Generalitat Valenciana (DOGV) i acabarà després de 15 dies hàbils

**Resolució de les ajudes**

* La publicitat de la convocatòria i el seu procés es realitzarà amb efectes informatius a través del web de la Fundació General de la Universitat de València
* Publicació de resolució provisional de sol·licituds admeses i excloses amb un termini d’esmena de 10 dies hàbils, transcorreguts els quals es publicarà la resolució definitiva
* Emissió d’informe de les sol·licituds admeses per orde de presentació fins a esgotar el pressupost disponible
* Termini màxim de tres mesos comptats a partir de l’endemà de la publicació de la convocatòria per a resoldre i notificar les ajudes
* Aquestes ajudes són compatibles amb qualsevol altre tipus d’ajuda pública o privada

Més informació:

* Portal d'ajudes per a la recuperació d’instruments musicals danyats per la dana

Arxivat en:

, Música
, Àrea d'Activitats Musicals
, DANA
, Fundació General UV

## Altres Notícies

L’Orfeó Universitari de València i l’Orquestra de Cambra de Tortosa ofereixen un colpidor homenatge a les víctimes de les guerres amb ‘Bach Connections’

L’espectacular ‘Concert sacre’ de Duke Ellington s’apodera del claustre de La Nau en la segona nit de Serenates

Serenates arranca amb un cant a la igualtat i l’empoderament femení amb una original versió de 'Carmen'

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar